5 หุ้น SET50 แกร่งกว่าตลาด สวนดัชนีรูด 19 จุด
COM7-TIDLOR- MTC- BDMS – SCB วิ่งแกร่งกว่าตลาด สวนดัชนีรูดหนัก 19 จุด นิวโลว์รอบ 2 ปี 1 เดือน 
COM7-TIDLOR- MTC- BDMS – SCB วิ่งแกร่งกว่าตลาด สวนดัชนีรูดหนัก 19 จุด นิวโลว์รอบ 2 ปี 1 เดือน
3 พ.ค. 2566

ผู้สื่อข่าวรายงานว่า วันนี้ (3 พ.ค.66) ณ เวลา 10:58 น. พบว่า มีหุ้นในกลุ่ม SET50 ราคาหุ้นปรับตัวขึ้นแกร่งกว่าตลาดหุ้นไทยที่ปรับตัวลงไปกว่า 19 จุด ลงไปทำนิวโลว์ในรอบ 2 ปี 1 เดือน ได้แก่  COM7, TIDLOR, MTC, BDMS และ SCB ตามลำดับ
สำหรับรายละเอียดราคาหุ้นดูจากตารางประกอบ

ขณะที่ปัจจัยพื้นฐานของแต่ละบริษัทมีดังนี้ สำหรับ บริษัท คอมเซเว่น จำกัด (มหาชน) หรือ COM7 ทางฝ่ายนักวิเคราะห์ของ บล.ฟินันเซีย ไซรัส ระบุว่า มีมุมมองเชิงบวกเกี่ยวกับกลยุทธ์ของ COM7 อันประกอบด้วย 1) การขยายประเภทสินค้า 2) โอกาสในด้าน Trade-in; และ 3) โครงการ iPhone for Life  คงแนะนำ “ซื้อ” ราคาเป้าหมาย 40 บาท
บริษัท เงินติดล้อ จำกัด (มหาชน) หรือ TIDLOR ทางฝ่ายนักวิเคราะห์ของ  บล.ดีบีเอส วิคเคอร์ส ระบุว่าสินเชื่อไตรมาส 1/2566ขยายตัวแข็งแกร่ง เพิ่มขึ้น 27.4% จากช่วงเดียวของปีก่อน และเพิ่มขึ้น 3.0% จากไตรมาสก่อน มาจากการขยายสาขา และความต้องการใช้สินเชื่อที่สูงขึ้น คงคำแนะนำ “ซื้อ’ ราคาพื้นฐาน 25.30 บาท
บริษัท เมืองไทย แคปปิตอล จำกัด (มหาชน) หรือ MTC ทางฝ่ายนักวิเคราะห์ของ  บล.ดีบีเอส วิคเคอร์ส ระบุว่าสินเชื่อไตรมาส 1/2566 โตแกร่ง เพิ่มขึ้น 27.8% จากช่วงเดียวของปีก่อน และเพิ่มขึ้น 4.5% จากไตรมาสก่อน จากขยายสาขาอีก 294 แห่ง รวมเป็น 6,962 แห่งในสิ้นไตรมาส 1/2566 และความต้องการใช้สินเชื่อในตลาดเพิ่มขึ้น
บริษัท กรุงเทพดุสิตเวชการ จำกัด(มหาชน) หรือ BDMS ทางฝ่ายนักวิเคราะห์ของ  บล.ดาโอ ระบุว่า คงประมาณการกำไรสุทธิปี 2566 อยู่ที่ 13,232 ล้านบาท เพิ่มขึ้น 5% จากช่วงเดียวของปีก่อน ซึ่งจากฐานที่สูงในปีก่อน โดยมองว่าการเติบโตของคนไข้ใกล้เคียงคาด โดยการเติบโตมาจากการขยายฐานลูกค้าต่างประเทศเพิ่มจากประเทศบังกาลเทศ และซาอุฯ ส่วนลูกค้าในประเทศมาจากการขยายตลาดประกันสังคม และผู้สูงอายุ โดยตลาดทั้งสองนี้จะเพิ่มจานวนผู้ใช้บริการให้กับรพ. ทาให้สามารถรักษาอัตราการครองเตียงไว้ในระดับสูงได้
บริษัท เอสซีบี เอกซ์ จำกัด (มหาชน) หรือ SCB ทางฝ่ายนักวิเคราะห์ของ  บล.กรุงศรี ระบุว่า แนวโน้มไตรมาส 2/2566 ยังโตต่อเนื่องจาก NIM ที่เพิ่มขึ้นตามการปรับเพิ่มอัตราดอกเบี้ยนโยบายของแบงก์ชาติ ส่วนการตั้งสำรองหนี้ฯ คาดว่าจะปรับลงสู่ระดับปกติที่ระดับ 7-8 พันล้านบาท จาก 9,900 ล้านบาทในไตรมาส 1/2566 แนะนำ “ซื้อ” ราค้าเป้าหมาย 160 บาท